Orban anunță că toți liderii PNL, inclusiv el, se autoizolează 14 zile după ce senatorul Vergil Chițac a fost infectat cu coronavirus. PNL nu merge la consultări la Cotroceni

Ludovic Orban a anunțat decizii de ultimă oră în PNL după ce senatorul liberal Vergil Chițac a fost infectat cu coronavirus. Astfel, Orban a anunțat că toți liderii PNL din Biroul Permanent Național se vor izola la domiciliu, la fel ca și el și toți miniștrii, și vor fi testați pentru coronavirus. Orban a mai spus că le va cere și tuturor senatorilor PNL să se izoleze.

De asemenea, delegația PNL nu va participa la negocierile de la Cotroceni cu președintele Iohannis.

Orban a spus că se va izola la Vila Lac 1, reședința oficială a premierului, și va coordona de acolo activitatea guvernamentală.

Declarațiile integrale:

Vergil Chițac e pozitiv pentru coronavirus

Toți membrii Biroului Permanent Național al PNL se vor izola la domiciliu

Toți senatorii PNL au obligația să se autoizoleze

Am cerut Ministerului Sănătății un mecanism rapid de anchetă epidemiologică în PNL

Miniștrilor și membrilor BEX PNL li se vor prelua probe pentru diagnostic rapid

Mă voi izola la Vila Lac 1 unde vom avea toate atribuțiile exercitate

Urmează să luăm o decizie pentru a vedea unde se izolează miniștrii

Solicit întregului dispozitiv de luptă împotriva coronavirusului să nu înceteze procedurile pentru a nu afecta capacitatea de luptă

Nu mergem la consultări la Cotroceni, ar însemna să expun persoana președintelui

L-am informat pe președinte, el va lua decizia. Nu e vorba doar de colegii din PNL, ci și de colegi de la alte partide din Senat care vor trebui să intre în aceleași proceduri

Orban către ziariști: Vă recomand să vă izolați la domiciliu și să cereți diagnosticarea

Președintele Iohannis va analiza situația și va decide calea de urmat

Instituțiile funcționează indiferent dacă liderii lor sunt în izolare, există toate instrumentele necesare pentru a-mi continua activitatea

Ședințele de guvern se vor putea ține peste o perioadă, după ce vom avea diagnosticele

E aproape implementat sistemul electronic de teleconferință la guvern

Ministrul Victor Costache: Izolarea va fi de 14 zile și pentru liderii PNL